
CĂTRE,
                                                  	REDACȚIA PUBLICAȚIEI
                                                  	MONITORUL OFICIAL- Partea a III-a

În conformitate cu prevederile art. 18 alin.(4) din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Direcția de Asistență Socială Moinești dorește publicarea în data de 22.10.2026 a următorului anunț: 

ANUNȚ CONCURS

Direcția de Asistență Socială Moinești str. Vasile Alecsandri nr. 52 organizează la sediul instituției în data de 10.11.2026 ora 1000, concurs de recrutare pentru ocuparea următoarelor posturi contractuale temporar vacante din cadrul Serviciului Social Îngrijire la Domiciliu pentru Persoane Vârstnice - Direcția de Asistență Socială Moinești, serviciu înființat conform Contractului de Finanțare nr. OIRNE: NE_10207/29.07.2026 pentru proiectul ”Dezvoltarea serviciilor sociale de îngrijire la domiciliu pentru persoane vârstnice din Municipiul Moinești”, cod MySmis 346388:
	- 4 posturi îngrijitor la domiciliu (M), 8 ore/zi, 40 ore/săptămână  - 36 luni – Serviciu Social Îngrijire la Domiciliu pentru Persoane Vârstnice - Direcția de Asistență Socială Moinești.
	Pentru a ocupa un post contractual temporar vacant candidații trebuie să îndeplinească următoarele condiții generale, conform art. 15 al Regulamentului - cadru aprobat prin Hotărârea Guvernului nr. 1336/2022: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condițiile specifice necesare în vederea participării la concurs și a ocupării funcțiilor contractuale sunt:
- pentru posturile de îngrijitor la domiciliu (M), 8 ore/zi, 40 ore/săptămână  - 36 luni – Serviciu Social Îngrijire la Domiciliu pentru Persoane Vârstnice - Direcția de Asistență Socială Moinești:
* Studii medii finalizate (cu diplomă de bacalaureat sau liceu);
* Certificat de calificare pentru ocupația de îngrijitor la domiciliu/ îngrijitor bătrâni la domiciliu/ îngrijitor bolnavi la domiciliu/ asistent personal al persoanei cu handicap grav (obținut prin cursuri de formare autorizate)/curs cruce roșie;
* experiență profesională specifică în domeniu minim 6 luni dovedită cu adeverință/ contract individual de muncă/ contract voluntariat/ contract prestări servicii. 
	 Concursul se va organiza conform calendarului următor:
[bookmark: _Hlk130200657]În perioada  22.10.2026 – 28.10.2026 ora 16,30 - depunere dosare candidați;
În data de:   29.10.2026 - selecție dosare;
	        30.10.2026 - afișare rezultat selecție dosare;
	        02.11.2026, până la ora 16,30 primirea contestațiilor la etapa de selecție a dosarelor;
	        03.11.2026 - soluționare contestații selecție dosare;
	        10.11.2026 - ora 10 proba scrisă.
	Data de susținere a interviului, va fi comunicată o dată cu afișarea rezultatelor la proba scrisă.
	(1) Conform art. 35 alin. (1) din Hotărârea Guvernului nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, pentru înscrierea la concurs candidații vor prezenta un dosar de concurs care va conține următoarele documente:
          a) formular de înscriere la concurs, conform modelului prevăzut la anexa nr. 2;
          b) copia actului de identitate sau orice alt document care atestă identitatea, potrivit legii, aflate în termen de valabilitate;
          c) copia certificatului de căsătorie sau a altui document prin care s-a realizat schimbarea de nume, după caz;
          d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
          e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
          f) certificat de cazier judiciar sau, după caz, extrasul de pe cazierul judiciar;
          g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
           h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
             i) curriculum vitae, model comun european.
(2) Modelul orientativ al adeverinței menționate la alin. (1) lit.e) este prevăzut în anexa nr. 3 din Hotărârea Guvernului nr.1336/2022 pentru aprobarea Regulamentului - cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
(4) Copiile de pe actele prevăzute la alin. (1) lit. b) - e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs.
 (5) Documentul prevăzut la alin. (1) lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.
 (6) În funcție de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poștă Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34.
 (7) În situația în care candidații transmit dosarele de concurs prin Poștă Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
(8) Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format pdf cu volum maxim de 1MB, documentele fiind acceptate doar în formă lizibilă.
(09) Nerespectarea prevederilor alin. (6) și (8), după caz, conduce la respingerea candidatului.
(10) Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34 din HG nr. 1336/2022, propunerea sa privind instrumentele necesare pentru asigurarea accesibilității probelor de concurs.

Detalii privind condițiile specifice, bibliografia și tematica de concurs sunt disponibile accesând pagina oficială www.moinesti.ro, www.dasmoinesti.ro. 
Relații suplimentare se pot obține la sediul instituției și la telefon: 0234/363011 interior 108; fax : 0234/363111. 


DIRECTOR EXECUTIV,
CEHAN BOGDAN - PETRU

